"Oluja dekade" pravi haos po SAD
Prvog dana kalendarske zime Kolorado okovan snegom i ledom, dok u Kaliforniji već 5 dana bez prestanka pada kiša
Nacija se takoreći davi u kiši, vetru i snegu. kaže jedan stanovnik Kalifornije. “Oluja dekade”, kako su je meteorolozi nazvali, pogodila je delove Sjedinjenih Država od istoka do zapada. Jaki vetrovi srušili su zid tržnog centra u Sakramentu. Potopljen je i Beverli Hils, gde je od petka palo 15 centimetara kiše. kaže Džon Levin. Stotine kuća su evakuisane širom južne Kalifornije zbog bojazni od klizišta. Jaka oluja koja je formirana iznad Pacifika sada se kreće ka istoku, a meteorolozi predviđaju da će doneti do 2 i po metra snega u planine Kolorada. Navijači u Minesoti su odlučili da ignorišu niske temperature kako bi odgledali utakmicu Bers-Vajkingsa, a jaki vetrovi u Kejp Kodu otežali su uslove na saobraćajnicama. Neki kažu da bi tokom novogodišnjih praznika i trebalo da bude snega, ali ako ste jedan od onih koji ne voli ovakvo vreme – srećno, pošto je danas tek prvi dan zime.